Katrin Viirpalu

Katrin Viirpalu (sündinud 27. märtsil 1968 Ardus) on eesti raadio- ja teleajakirjanik.

Haridustee

Aastatel 1984–1986 õppis Viirpalu Kose Muusikakoolis muusikat. Lõpetas Kose Keskkooli, hiljem õppis Tartu Riiklikus Ülikoolis ajalugu, mille lõpetas kaugõppes 1996. aastal.http://raud.ut.ee/~elasn/LP_1996TY.html

Töökäik
Enne ajakirjandusse siirdumist töötas ta pool aastat Tallinna Pelgulinna polikliinikus registraatori ja Eesti Vabaõhumuuseumis nooremteadurina. 

Viirpalu on töötanud uudistelugejana Kuku Raadios ning teinud seal saateid "Tuum" ja "Vox Populi". Kuid tema elutööks on saanud töö Eesti Rahvusringhäälingus eeskätt tele-, aga ka raadioajakirjanikuna. Eesti Televisioonis algas tema karjäär 1995. aastal teadustajana, mille kõrvalt hakkas ta kätt proovima toimetaja ja saatejuhina ka muudes telesaadetes. Ta on juhtinud näiteks telesaateid "Kribu Krabu", "Tere hommikust", "Pühapäevitaja", "Tähelaev", "Jõulutunnel". Ta on konfereerinud laulupidu, jaanuaritormis kannatanute abistamiseks korraldatud heategevuskontserti rahvusooperis Estonia jms.

Hooajast 2009/2010 on ta argipäeviti juhtinud ühe saatejuhina Eesti Televisiooni varahommikust otsesaadet "Terevisioon".
2018. aastal jõudis eetrisse tema neljaosaline saatesari "Minu teine mina", mis rääkis ühiskonnas tunnustatud vanemate ja laste suhetest.ETV-s alustab Katrin Viirpalu juhtimisel uus saatesari "Minu teine mina". ERR Menu, 26.04.2018.

Isiklikku
Tema abikaasa on Mairold Kaus. Nende tütar Iiris Viirpalu on kultuurisemiootik.Margit Kilumets, Siiru-viiru-Viirpalu. Suur laps, kes moodsa maailma reeglitest päris hästi aru ei saa?. Eesti Naine / Eesti Päevaleht 08.12.2000.

Viited

Välislingid
 "Katrin Viirpalu on uue väljakutse tõttu põnevil", Elu24, 3. juuli 2009
 Iiris Viirpalu: ma olen oma emaga väga lähedane. ERR Menu, 27.04.2018 

Kategooria:Eesti saatejuhid
Kategooria:Eesti teleajakirjanikud
Kategooria:Eesti raadioajakirjanikud
Kategooria:Eesti Vabaõhumuuseumi koosseis
Kategooria:Tartu Ülikooli filosoofiateaduskonna vilistlased
Kategooria:Sündinud 1968